Noimano architektūra

Noimano architektūra (kartais vadinama Prinstono architektūra) – kompiuterių architektūra, kurioje kompiuterio vykdoma programa laikoma toje pačioje atmintyje kaip ir duomenys, kuriuos ta programa naudoja, skirtingai negu Harvardo architektūroje, kurioje programos duomenys ir komandos saugomos skirtingose atminties erdvėse. Architektūra tapo daugelio šiuolaikinių kompiuterių pagrindu ir paremta 1945 m. Džono fon Noimano publikacija „First Draft of a Report on the EDVAC“, kurioje aprašyti šie kompiuterio komponentai:
 procesorius su aritmetiniu loginiu įrenginiu ir procesoriaus registrais
 valdymo įtaisas su komandų registru ir programos skaitikliu
 atmintis, kur saugomi duomenys ir komandos
 išorinė didelės talpos atmintinė
 įvesties ir išvesties sistema ..

Nors architektūra pavadinta matematiko ir kompiuterių mokslininko fon Noimano vardu, pirmieji idėją 1944 m. pasiūlė ENIAC dizaineriai Džonas Maklis ir Džonas Ekertas, o fon Noimanas iš tikrųjų sukūrė ir patobulino jų koncepciją.

Pirmieji kompiuteriai, paremti šia architektūra, buvo EDSAC and UNIVAC.

 Šaltiniai 

 Literatūra 


Kategorija:Kompiuterių architektūra